ಉಡಾಫೆ ಸಚಿವ ಮಳೆಯಿಂದ ಅನಾಹುತವಾಗಿಲ್ಲವಂತೆ ಆಸ್ಪತ್ರೆಯಿಂದ ಸಿಎಂ ಎಲ್ಲಾವನ್ನೂ ನಿಭಾಯಿಸ್ತಾರಂತೆ ಇವರಿಂದ ಪ್ರಕಟಿಸಲಾಗಿದೆ News Alert ಮಳವಳ್ಳಿ: ಕಳೆದ ವರ್ಷದಂತೆ ದೊಡ್ಡ ಪ್ರಮಾಣದಲ್ಲಿ ಪ್ರವಾಹ ಸಂಭವಿಸಿಲ್ಲ.ಜೊತೆಗೆ ಹೆಚ್ಚಿನ ಅನಾಹುತವೂ ಆಗಿಲ್ಲ. ಎಲ್ಲವನ್ನೂ ಆಸ್ಪತ್ರೆಯಲ್ಲಿಯೇ ಕುಳಿತು ಸಿಎಂ ಯಡಿಯೂರಪ್ಪ ನಿಭಾಯಿಸುತ್ತಿದ್ದಾರೆ ಎಂದು ಸಚಿವ ಟಿ.ಎ.ನಾರಾಯಣಗೌಡ ಹೇಳಿದ್ದಾರೆ ಮಳವಳ್ಳಿ ತಾಲೂಕು ಬಿಜೆಪಿ ಪದಾಧಿಕಾರಿಗಳ ಸಭೆಗೂ ಮುನ್ನ ಮಾತನಾಡಿದ ಅವರು ಕಳೆದ ಒಂದು ವಾರದಿಂದ ಉತ್ತರ ಕರ್ನಾಟಕ ಮತ್ತು ಮಲೆನಾಡಿನ ಹಲವೆಡೆ ಸುರಿಯುತ್ತಿರುವ ಮಳೆಯಿಂದ ಸಾಕಷ್ಟು ಹಾನಿಯಾಗಿದೆ. ಆದರೆ ಕಳೆದ ವರ್ಷ ಬಾರಿ ಪ್ರವಾಹ ಬಂದು ಅಪಾರ ಸಾವು ನೋವು ಸಂಭವಿಸಿತು. ಈ ಬಾರಿ ಆಸ್ಪತ್ರೆಯಲ್ಲಿರುವ ಯಡಿಯೂರಪ್ಪ ಸಚಿವರಿಗೆ ಹಾಗೂ ಅಧಿಕಾರಿಗಳಿಗೆ ಕಟ್ಟು ನಿಟ್ಟಿನ ಸೂಚನೆ ನೀಡಿ ಪರಿಹಾರ ಕಾರ್ಯಗಳನ್ನು ಸಮರೋಪಾದಿಯಲ್ಲಿ ನಡೆಸುತ್ತಿದ್ದಾರೆ ಎಂದು ತಿಳಿಸಿದರು. ಇದೇ ವೇಳೆ ಜಾಸ್ತಿ ಮಳೆ ಬಂದಾಗ ಕಷ್ಟವನ್ನು ಅನುಭವಿಸಲೇಬೇಕು ಎಂದು ಸಚಿವರು ಬಿಟ್ಟಿ ಸಲಹೆ ಬೇರೆ ಕೊಟ್ಟಿದ್ದಾರೆ. ಆದರೆ ಎಗ್ಗಿಲ್ಲದೆ ಪ್ರಕೃತಿಯ ಮೇಲೆ ನಡೆಯುತ್ತಿರುವ ಅತ್ಯಾಚಾರ, ಅದಕ್ಕೆ ಸರ್ಕಾರ ಕುಮ್ಮಕ್ಕು ಇವೆಲ್ಲವೂ ಅನಾಹುತಕ್ಕೆ ಕಾರಣ ಅನ್ನುವುದು ಮಾನ್ಯ ಸಚಿವರಿಗೆ ಗೊತ್ತೇ ಇಲ್ಲ. ಬಿಟ್ಟಿ ಸಲಹೆ ಕೊಡುವ ಸಚಿವರು ಕೂಡಾ ನಮ್ಮ ಸಂಪುಟದಲ್ಲಿದ್ದಾರ ಅಂದ ಮೇಲೆ ಕರ್ನಾಟಕದ ಜನ ಅದೃವಂತರೇ ಬಿಡಿ. ಚಿಕ್ಕಮಗಳೂರು ಉಸ್ತುವಾರಿ ಸಚಿವ, ಜಿಲ್ಲೆ ಸಂಕಷ್ಟದಲ್ಲಿದ್ದರೂ ಜವ ಕ್ರೀಡೆಯಾಡಲು ಹೋಗುತ್ತಾರೆ, ಇಲ್ಲೊಬ್ಬರು ಮಳೆ ಬಂದಾಗ ಕಷ್ಟ ಅನುಭವಿಸಿ ಅನ್ನುತ್ತಾರೆ.